Георги Струмски
Сън

chitanka.info

Златно зрънце спи в земята

и сънува сън.

… Снежка пелена отмята.

Пролет е навън.

Сред разлюшнатата нива,

строен и зелен,

стрък се вдига и отпива

в слънчевия ден

синева от свод небесен,

весел детски глас,

лястовича млада песен.

Става житен клас.

Наедрява,

натежава.

Към пръстта глава снишава

и дочува в равнината

чист и ясен звън:

— Златно зрънце спи в земята

и сънува сън…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.